கேள்வி: மேகேதாட்டு தடுப்பணைத் திட்டம் என்பது என்ன?
பதில்: மேகேதாட்டு தடுப்பணைத் திட்டம், கர்நாடகம், சாம்ராஜ்நகர் மாவட்டம், கொல்லேகல் 15 கிலோமீட்டர் தொலைவில், காவிரி ஆறு குறுக்கே, சிவசமுத்திரம் அருவி அருகே, மேகேதாட்டு எனும் இடத்தில் இரு தடுப்பணைகள் கட்டி, நீர்மின் நிலையம் துவக்க கருநாடக அரசு திட்டமிட்டு நிதி ஒதுக்கி செயல்படுத்தி வருகிறது. [http://tamil.thehindu.com/india/%E0%AE%95%E0%AE%BE%E0%AE%B5%E0%AE%BF%E0%AE%B0%E0%AE%BF%E0%AE%AF%E0%AE%BF%E0%AE%A9%E0%AF%8D-%E0%AE%95%E0%AF%81%E0%AE%B1%E0%AF%81%E0%AE%95%E0%AF%8D%E0%AE%95%E0%AF%87-%E0%AE%85%E0%AE%A3%E0%AF%88-%E0%AE%95%E0%AE%9F%E0%AF%8D%E0%AE%9F-%E0%AE%95%E0%AE%B0%E0%AF%8D%E0%AE%A8%E0%AE%BE%E0%AE%9F%E0%AE%95-%E0%AE%85%E0%AE%B0%E0%AE%9A%E0%AF%81-%E0%AE%AE%E0%AF%81%E0%AE%AF%E0%AE%B1%E0%AF%8D%E0%AE%9A%E0%AE%BF/article5224510.ece காவிரியின் குறுக்கே அணை கட்ட கர்நாடக அரசு முயற்சி?] மேகேதாட்டு அணைத் திட்டம் ஒகேனக்கல் அருவி இருந்து 15 கிலோ மீட்டர் தொலைவிலும், மேட்டூர் 65 கிலோ மீட்டர் தொலைவிலும் செயல்பட உள்ளது. மேகேதாட்டு என்பது காவிரி ஆற்றின் ஒரு குறுகலான பகுதியை குறிப்பதாகும். இதை ஆடு தாண்டு காவிரி என்றும் அழைப்பர். காவிரி ஆறும், ஆர்க்காவதி ஆறும், சங்கமம் என்னுமிடத்தில் இணைகின்றன. இதன் அருகே காவிரியானது ஆழமான, குறுகிய பாறைகளின் வழியாக பாய்ந்து, தமிழகத்தை அடைகிறது. ஆடு கூட இங்கு காவிரியை தாண்டிவிடலாம் என்பதால் இவ்விடத்திற்கு கன்னடம் மொழியில், மேகேதாட்டு (Mekedatu) என்று பெயர் வழங்கலாயிற்று. மேகே - ஆடு , தாட்டு - தாண்டுதல் என பொருள்படும்.